Nii lihtne see asi ongi! Kui pükstesse tekib auk, tuleb sinna peale õmmelda lapp ja auku enam pole. Küll aga on näha lapp  paikamist täielikult varjata ei saa. Võiks ju arvata, et autokerele tekkinud koledat kriimu nii labaselt ei varja, ent Hollandi firma AkzoNobel arvab teisiti.    Ei, nad ei soovita täket või kriipsu kerevärvis mingi karumõmmikujulise, HELLA või AUTOMi kirjaga kleepekaga varjata  üritada. Tehnoloogia nimi on StickerFix ning see on peaaegu sama hea, kui kriimustus keretöökojas likvideerida. Ent vaid peaaegu  tegelikult on see mõeldud defekti esmaseks peitmiseks, kuigi läheb kasutusse kindlasti nö. igavese ajutise lahendusena.    StickerFixil päris remondi ees eeliseid pole, küll aga on see kõiksugustest peitepulkadena toimivatest vildikatest ja värviplönnidest palju parem, katab vea ning kaitseb kere edasiste kahjustuste eest. Ning AkzoNobel pole mingi nurgafirma, kuigi selle  nimi on veidi kahtlane. AkzoNobel toodab hulgale automarkidele kerevärve ning tarnib oma kaupa ka vormel üks boliididele.    Forte.ee